b'\n_START_ARTICLE_\nMelk\n_START_SECTION_\nPodnebje\n_START_PARAGRAPH_\nV Melku je prehodno podnebje s celinskim vplivom z vzhoda in oceanskim vplivom z zahoda. Povpre\xc4\x8dna letna temperatura je bila v 30-letnem obdobju 1971-2000 9 \xc2\xb0C, skupna letna koli\xc4\x8dina padavin pa 594,4 mm. Melk le\xc5\xbei v eni izmed najbolj su\xc5\xa1nih regij v Avstriji. Zime so meglene, veliko son\xc4\x8dnih ur je v poletnih mesecih. S 53 cm snega na leto je Melk dale\xc4\x8d pod avstrijskim popre\xc4\x8djem. Pribli\xc5\xbeno 83 dni je letno s temperaturami pod ledi\xc5\xa1\xc4\x8dem.\n_START_SECTION_\nZgodovina\n_START_PARAGRAPH_\nLeta 831 je Melk prvi\xc4\x8d omenjen kot Medilica. V Nibelungenlied (Pesem o Nibelungih) je kraj omenjen s srednjevisokonem\xc5\xa1kim imenom Medelike._NEWLINE_Leopold I. je leta 976 zasedel povr\xc5\xa1ino, ki je zdaj jugozahodni del  Spodnje Avstrije, kot mejni grof ter zgradil grad v Melku kot njegovo stalno prebivali\xc5\xa1\xc4\x8de ter njegove naslednike obdaril z dragocenimi zakladi in relikvijami._NEWLINE_V babenber\xc5\xbeanskem Melku  je prebival tudi Adalbert der Siegreiche, avstrijski mejni grof, kjer je umrl 26. maja 1055. Leta 1089 je mejni grof Leopold II. grad izro\xc4\x8dil benediktincem iz Lambacha. Od tedaj menihi \xc5\xbeivijo in delajo v Melku do danes neprekinjeno po pravilih sv. Benedikta. \xc5\xbde od 12. stoletja je s samostanom povezana \xc5\xa1ola, v knji\xc5\xbenici so zbrali in pripravili dragocene rokopise. _NEWLINE_Melk je prejel tr\xc5\xa1ke pravice leta 1227. V 15. stoletju so v samostanu sprejeli ene izmed najpomembnej\xc5\xa1ih srednjeve\xc5\xa1kih samostanskih reform  der Melker Reform, kar je imelo tesne vezi s humanisti na dunajski univerzi._NEWLINE_4. decembra 1805 je v samostanu Melk izbruhnil po\xc5\xbear. Umrlo je okoli dvesto ali tristo ruskih vojnih ujetnikov. Spomenik na B1 med Melkom in Windenom \xc5\xa1e vedno spominja na ta dogodek._NEWLINE_Leta 1898 je Melk postal mesto._NEWLINE_Od 21. aprila 1944 do evakuacije 15. aprila 1945 je bilo v Freiherr von Birago Kaserne koncentracijsko tabori\xc5\xa1\xc4\x8de Melk, izpostava koncentracijskega tabori\xc5\xa1\xc4\x8da Mauthausen, kjer je Steyr Daimler Puch AG izdeloval krogli\xc4\x8dne le\xc5\xbeaje. Ob prvi obletnici koncentracijskega tabori\xc5\xa1\xc4\x8da, katerega krematorij je danes spominski kraj, je pri\xc5\xa1lo pribli\xc5\xbeno 500 ljudi._NEWLINE_Narodni muzej Melk je v poznih 1980-ih na Wachbergu izkopal del kmetije s kupolo in statve na ute\xc5\xbei. Wachberg je z okoli 40 popolnimi lon\xc4\x8denimi posodami in mnogimi statvami na ute\xc5\xbei najpomembnej\xc5\xa1e najdi\xc5\xa1\xc4\x8de Avstrije v skupini M\xc3\xb6dling-Z\xc3\xb6bing/Jevi\xc5\xa1ovice (kultura Jevi\xc5\xa1ovice iz bakrene dobe)..\n_START_SECTION_\nPrebivalstvo\n_START_PARAGRAPH_\nDanes ima Melk 5296 prebivalcev (1. januar 2015)._NEWLINE_V Melku so poleg samostanske cerkve \xc5\xa1e rimskokatoli\xc5\xa1ka in protestantska \xc5\xbeupnija.\n_START_SECTION_\nGospodarstvo\n_START_PARAGRAPH_\nV Melku so trije vrtci, osnovna \xc5\xa1ola, politehni\xc4\x8dna \xc5\xa1ola, srednja \xc5\xa1ola in samostanska gimnazija Melk, poleg tega \xc5\xa1e specialni izobra\xc5\xbeevalni center, glasbena \xc5\xa1ola, izobra\xc5\xbeevalni center za odrasle in knji\xc5\xbenica. Velik pomen ima tudi samostanska knji\xc5\xbenica Melk._NEWLINE_Hidroelektrarna Verbund AG upravlja elektrarno Donau-Melk.\n_START_SECTION_\nZnamenitosti\n_START_PARAGRAPH_\nForsthaus z mestnim arhivom in Turisti\xc4\x8dno informativno pisarno je izhodi\xc5\xa1\xc4\x8dna to\xc4\x8dka za ogled mest. Poleg Forsthaus se Zaglauergasse sre\xc4\x8da z Wiener Stra\xc3\x9fe. Zaglauergasse je omejena na eni strani z ostanki anti\xc4\x8dnega mestnega obzidja. Na tem kri\xc5\xbei\xc5\xa1\xc4\x8du bi do 1874 lahko na\xc5\xa1li Wiener Tor (Dunajska vrata). Skupaj z Linzer Tor (Lin\xc5\xa1ka vrata) na drugi strani mesta so bila stoletja eden od dveh vhodov v Melk. Vrat ni ve\xc4\x8d, vendar mestni arhiv hrani zgodovinske slike o njihovem videzu._NEWLINE_Po nekaj metrih po Wiener Stra\xc3\x9fe se odpre pogled na obnovljeni Rathausplatz, ki je dobil ime po Rathaus (mestna hi\xc5\xa1a), zgrajenem leta 1575. Pro\xc4\x8delje mestne hi\xc5\xa1e je bilo prenovljeno pred 150 leti, ima kakovostno izdelana lesena in bakrena vhodna vrata in so najbolj izstopajo\xc4\x8da zna\xc4\x8dilnost mestne hi\xc5\xa1e._NEWLINE_Na levi je nekdanji Lebzelterhaus, ki sega v leto 1657 in je danes lekarna. Na desni strani je posvetna stavba iz srednjega veka. Trg Kolomanbrunnen z vodnjakom, ki je darilo samostana, je v sredi\xc5\xa1\xc4\x8du Rathausplatza. Na vrhu vodnjaka je kip sv. Kolomana._NEWLINE_Stara trgovina s kruhom je s svojimi drobnimi stolpi stara okoli 400 let in je \xc5\xa1e vedno prekrita z izvirnimi skodlami. Za staro trgovino kruha se razteza najstarej\xc5\xa1a steza v Melku, Sterngasse, ki je bila neko\xc4\x8d glavna ulica mesta. Zanimive stenske poslikave na hi\xc5\xa1ah ka\xc5\xbeejo, kaj je bilo v\xc4\x8dasih v njih. Nekatere druge hi\xc5\xa1e imajo zanimiva dvori\xc5\xa1\xc4\x8da._NEWLINE_Skrita Haus am Stein (hi\xc5\xa1a na skali) je najstarej\xc5\xa1a stavba v Melku, zgrajena v 15. stoletju. Njena fasada je zajeta z za\xc5\xa1\xc4\x8diteno starodavno vinsko trto. Na kraku reke Donave so deli nekdanjega mestnega obzidja in okrogel stolp. Po Nibelungenl\xc3\xa4nde in mimo Salzhof obiskovalec dose\xc5\xbee Schiffsmeisterhaus z oznakami nivojev visokih vod na fasadi. Donava je dosegla 15,8 metrov nad obi\xc4\x8dajno ravnjo leta 1501._NEWLINE_Haus auf dem Stein je bila zgrajena manj kot 50 let po tej visoki vodni katastrofi. Uporabljali so jo kot atelje avstrijskega slikarja Walterja Prinzla. Na vogalu Stadtgraben je obrambni stolp, kjer so njegovi deli \xc5\xa1e vedno v prvotnem stanju._NEWLINE_Na koncu jarka je Stara po\xc5\xa1ta, ki je bila zgrajena leta 1792. Njena fasada je okra\xc5\xa1ena s \xc4\x8dudovitim reliefom iz konca baro\xc4\x8dnega obdobja. Stara po\xc5\xa1ta se sedaj uporablja kot kongresni center. Na cerkvenem dvori\xc5\xa1\xc4\x8du prevladuje gotska Pfarrkirche (\xc5\xbeupnijska cerkev). Oblikovana v poznem gotskem obdobju ima v severni fasadi vgrajen velik kip Kalvarienberggruppe. Preden se glavna cesta pove\xc5\xbee z Rathausplatz, je tabla v spomin na velikega avstrijskega skladatelja Antona Brucknerja._NEWLINE_Pribli\xc5\xbeno 5 km ju\xc5\xbeno od mesta je znan renesan\xc4\x8dni grad Schallaburg._NEWLINE_Med drugo svetovno vojno je bila v Melku  podru\xc5\xbenica koncentracijskega tabori\xc5\xa1\xc4\x8da Mauthausen.  Danes je vse, kar je ostalo od tabori\xc5\xa1\xc4\x8da, nekdanji krematorij._NEWLINE_Leta 1950 je bilo v Melku avstrijsko prvenstvo v \xc5\xa1ahu, prvo uradno \xc5\xbeensko prvenstvo, zmagovalka je bila Salome Reischer.'